CELEX: 
Language: hu
Date: 2018-01-25 00:00:00
Title: A BIZOTTSÁG (EU) .../... FELHATALMAZÁSON ALAPULÓ HATÁROZATA a 305/2011/EU európai parlamenti és tanácsi rendelet értelmében az építési munkáknál használt, a személyek magasból történő lezuhanásának megelőzésére vagy megállítására szolgáló kikötőeszközök teljesítménye állandóságának értékelésére és ellenőrzésére alkalmazandó rendszerekről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendelet
                  1
                28. cikke értelmében az építési termékek alapvető jellemzőik tekintetében nyújtott teljesítménye állandóságának értékelését és ellenőrzését (a továbbiakban: AVCP) a 305/2011/EU rendelet V. mellékletében meghatározott rendszereknek megfelelően kell elvégezni.
            
            
               A 305/2011/EU rendelet 28. cikke (2) bekezdésének és 60. cikke h) pontjának értelmében a Bizottság felhatalmazást kapott arra, hogy az építési termékek vonatkozásában, az említett rendelkezésekben megállapított szempontok alapján megállapítsa az AVCP-rendszereket egy adott termékre, termékcsaládra, illetve alapvető jellemzőre vonatkozóan.
            
            
               Az építési munkáknál használt, a személyek magasból történő lezuhanásának megelőzésére szolgáló kikötőeszközök tekintetében még nincs az AVCP-rendszer létrehozására vonatkozó megfelelő határozat.
            
            
               A 28. cikk (2) bekezdése értelmében az összes releváns szempontot figyelembe véve a gyártók számára legkevésbé költséges AVCP-rendszer kiválasztására kell törekedni.
            
            
               Az Európai Unió Bírósága 2010-ben ítéletében
                  2
                döntött arról a kérdésről, hogy egyes kikötőeszközök az egyéni védőeszközökről szóló 89/686/EGK tanácsi irányelv
                  3
                vagy az építési termékekről szóló 89/106/EGK tanácsi irányelv
                  4
                hatálya alá tartoznak-e. A Bíróság úgy ítélte meg, hogy az egyéni védőeszköznek való minősítés azt feltételezi, hogy az ilyen terméket a felhasználó a kockázat fennállásának teljes ideje alatt viseli vagy tartja, vagy legalábbis viselheti vagy tarthatja, és annak ezért mozgatható terméknek kell lennie. Az építményhez rögzített kikötőeszközöket ennélfogva nem arra szánták, hogy azokat a felhasználó a 89/686/EGK irányelv
                  5
                értelmében véve viselje vagy tartsa. Másrészről a Bíróság úgy találta, hogy két feltétel teljesülése szükséges a 89/106/EGK irányelvnek valamely meghatározott termékre való alkalmazhatóságához: az egyik a termék jellegére, a másik annak funkciójára vonatkozik
                  6
               . Azok a kikötőeszközök, amelyeket úgy rögzítettek, hogy azok az építmény részét képezik (a termék jellege), valamint amelyek célja, hogy az építmény használata vagy igénybevétele a személyek magasból történő lezuhanásának megelőzése révén biztonságos legyen (a termék funkciója), a 89/206/EGK irányelv
                  7
                hatálya alá tartoznak. Ez a megállapítás a 305/2011/EU rendelet értelmében is érvényes, amely nem módosította jelentős mértékben az építési termékek meghatározását
                  8
               .
            
            
               Az EN 795:2012 szabvány A, C vagy D típusának hatálya alá tartozó kikötőeszközök arra szolgálnak, hogy állandó jelleggel a szerkezethez legyenek rögzítve, és ezért ezen ítélkezési gyakorlat alapján nem minősülnek személyi védőfelszerelésnek, amint azt a Bizottság (EU) 2015/2181 végrehajtási határozata
                  9
                is megerősítette. Ha azonban azokat arra szánták, hogy úgy legyenek rögzítve, hogy az építmény részét képezzék, és amelyek célja annak biztosítása, hogy a személyek magasból történő lezuhanását megelőzve vagy megállítva az építmény használata vagy igénybevétele biztonságos legyen, akkor azok építési termékeknek minősülnek és ezért a 305/2011/EU rendelet hatálya alá tartoznak.
            
            
               2018. április 21-től az (EU) 2016/425 rendelet
                  10
                hatálya alá tartozó, személyek magasból történő lezuhanásának megelőzésére szolgáló kikötőeszközök az említett rendelet I. mellékletében foglalt III. kockázati kategóriába fognak tartozni, mivel ezek a felhasználóknak az olyan súlyos következményekkel járó kockázatokkal szembeni védelmére szolgáló eszközök, mint például a magasból történő lezuhanással összefüggő halál vagy visszafordíthatatlan egészségkárosodás. Ennek megfelelően az ilyen kikötőeszközök az (EU) 2016/425 rendelet V. mellékletében meghatározott EU-típusvizsgálat (a 768/2008/EK határozat
                  11
                B. modulja), valamint vagy az említett rendelet VII. mellékletében meghatározott, belső gyártásellenőrzésen és véletlenszerű időközönként végzett felügyelt termékvizsgálaton alapuló típusmegfelelőség (a 768/2008/EK határozat C2. modulja) vagy az említett rendelet VIII. mellékletében meghatározott, a gyártási folyamat minőségbiztosításán alapuló típusmegfelelőség (a 768/2008/EK határozat D. modulja) tárgyát képezik.
            
            
               2018. április 20-ig a 89/686/EGK tanácsi irányelv hatálya alá tartozó, személyek magasból történő lezuhanásának megelőzésére szolgáló kikötőeszközök az említett irányelv 10. cikkében meghatározott EK-típusvizsgálat tárgyát képezik, gyártásuk pedig vagy a késztermékre vonatkozó „EK” minőség-ellenőrző rendszer (az említett irányelv 11. cikkének A. pontja) vagy a gyártás EK minőségbiztosítási rendszerének ellenőrzése (az említett irányelv 11. cikkének B. pontja) hatálya alá tartozik.
            
            
               Tekintettel a kikötőeszközök használatára, valamint a halál vagy visszafordíthatatlan egészségkárosodás lehetséges kockázatára – amelyekkel szemben ezeknek az eszközöknek a felhasználókat meg kell védeniük –, kívánatos, hogy az építési terméknek minősülő kikötőeszközökre az egyéni védőeszközöknek minősülő kikötőeszközökre vonatkozó megfelelőségértékelési eljárásokhoz hasonló AVCP-rendszer legyen alkalmazandó. Ehhez egy olyan AVCP-rendszerre van szükség, amely magában foglalja a gyártó üzemében a gyártásellenőrzés, valamint a gyártó üzemben vagy a gyártó raktárhelyiségeiben vett mintáknak a bejelentett terméktanúsító szerv általi szúrópróbaszerű vizsgálatának folyamatos felügyeletét, vizsgálatát és értékelését.
            
            
               E megfontolások alapján a Bizottság a 305/2011/EU rendelet V. melléklete szerinti 1+ rendszert választotta az e felhatalmazáson alapuló határozat tervezetének hatálya alá tartozó építési termékek tekintetében. 
            
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A határozattervezetet az építési termékekkel foglalkozó tanácsadó csoport (a továbbiakban: tanácsadó csoport)
                  12
                2016. december 9-i ülésén megvitatta, majd a határozattervezetet szakértőknek is megküldték 2016. november 25-től 2017. január 16-ig tartó írásbeli konzultáció céljából. Ezt megelőzően valamennyi tagállam lehetőséget kapott arra, hogy szakértőket jelöljön ki a konzultációban való részvételre. E szakértőkön kívül más külső érdekelt felek is részt vettek a konzultációban. A felhatalmazáson alapuló jogi aktusokról szóló egyetértési megállapodásnak megfelelően a tanácsadó csoportban megvitatott és az írásbeli konzultációhoz kapcsolódó dokumentumokat egyidejűleg továbbították az Európai Parlamentnek és a Tanácsnak. Az ennek során kinyilvánított véleményeket figyelembe vették, amikor e jogszabálytervezet szolgálatközi konzultációra bocsátandó változatát véglegesítették.
            
            
               A tervezet 2017. július 12. és augusztus 9. között véleménynyilvánítás céljából elérhető volt a minőségi jogalkotási portálon. Két érdekelt fél nyilvánított véleményt. Az egyik érdekelt fél észrevételeiben támogatta a javasolt AVCP-rendszert, ugyanakkor azt javasolta, hogy az a 2+ rendszer legyen. Mivel ezek a javaslatok ellentmondanak egymásnak, nem lehetett mindkét javaslatot figyelembe venni. A másik érdekelt fél elsősorban a következőkre utalt: a vonatkozó előírást kidolgozó CEN műszaki bizottsága keretében folyó megbeszélések állása, a hasonló termékek esetében korábban választott 3 és 2+ AVCP-rendszerek, a balesetekkel kapcsolatos dokumentált tapasztalatok hiánya, a kkv-kat terhelő költségek, az AVCP-rendszer megváltoztatását indokoló műszaki fejlődés hiánya, valamint hogy a 2+ rendszer figyelembe veszi az AVCP-rendszer kiválasztását indokoló elemeket (lásd a (2) preambulumbekezdést). Mivel ezek a megjegyzések egymásnak ellentmondó preferenciát fejeztek ki a legfeljebb 3, valamint a 2+ AVCP-rendszer tekintetében, valamint nem vették figyelembe, hogy a 2+ rendszer nem foglalja magában a minták szúrópróbaszerű vizsgálatát, továbbá nem terjedtek ki a személyi védőeszköznek minősülő kikötőeszközökre vonatkozó megfelelőségértékelési eljárásokra, nem lehetett azokat figyelembe venni. Ezért a visszajelzések nyomán a rendelet nem került módosításra. 
            
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A 305/2011/EU rendelet 28. cikke (2) bekezdésének és 60. cikke h) pontjának értelmében az építési termékekre vonatkozó, ugyanazon rendelet V. mellékletében megállapított AVCP-rendszereket olyan bizottsági felhatalmazáson alapuló jogi aktusokkal kell megállapítani, amelyeknek az említett rendelkezésekben megállapított szempontok alapján egy adott termékre, termékcsaládra, illetve alapvető jellemzőre kell vonatkozniuk.
            
         
         
            
               Az AVCP-rendszerek megállapításakor a Bizottságnak a 305/2011/EU rendelet 28. cikke (2) bekezdésének értelmében figyelembe kell vennie az emberek egészségére és biztonságára gyakorolt hatásokat, és a legkevésbé költséges, de az építményekre vonatkozó valamennyi alapvető követelménynek való megfelelést lehetővé tevő rendszereket kell választania. A 305/2011/EU rendelet 60. cikke h) pontjának értelmében ennek azzal összhangban kell történnie, hogy a termék a várható élettartama során milyen hatást gyakorol a megfelelésre.
            
            
               A határozattervezet megfelel az arányosság elvének, mivel az egyéni védőeszközöknek minősülő kikötőeszközökre vonatkozó megfelelőségértékelési eljárásokhoz hasonló AVCP-rendszer alkalmazása hozzájárul az összehasonlítható termékekre alkalmazandó különböző jogi keretek közötti koherenciához, valamint a 305/2011/EU rendelettel létrehozott harmonizált rendszer megalapozottságához és megbízhatóságához.
            
            
               Ezen okoknál fogva a határozattervezet várhatóan az egész építőipari ágazat érdekeit fogja szolgálni.
            
            
               A BIZOTTSÁG (EU) .../... FELHATALMAZÁSON ALAPULÓ HATÁROZATA
            
            
               (2018.1.25.)
            
            
               a 305/2011/EU európai parlamenti és tanácsi rendelet értelmében az építési munkáknál használt, a személyek magasból történő lezuhanásának megelőzésére vagy megállítására szolgáló kikötőeszközök teljesítménye állandóságának értékelésére és ellenőrzésére alkalmazandó rendszerekről
               
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre
                  13
                és különösen annak 28. cikkére és 60. cikke h) pontjára,
            
            
               mivel:
            
            
               (1)Az építési munkáknál használt, a személyek magasból történő lezuhanásának megelőzésére vagy megállítására szolgáló kikötőeszközök (a továbbiakban: kikötőeszközök) tekintetében nincs megfelelő határozat e termékek teljesítménye állandóságának értékelésére és ellenőrzésére. Ezért meg kell állapítani, hogy a kikötőeszközök esetében mely rendszert kell alkalmazni a teljesítmény állandóságának értékelésére és ellenőrzésére. 
            
            
               (1)Figyelembe véve, hogy a kikötőeszközök a személyek magasból történő lezuhanásának megelőzésére vagy megállítására szolgálnak, a teljesítmény állandóságának értékelésére és ellenőrzésére szolgáló olyan rendszert kell kiválasztani, amely magában foglalja a gyártó üzeme ellenőrzésének folyamatos felügyeletét, értékelését és értékelését, valamint a bejelentett terméktanúsító szerv által a gyártó üzemben vagy a gyártó raktározási létesítményeiben vett minták ellenőrzését,
            
            
               ELFOGADTA EZT A HATÁROZATOT: 
            
            
               1. cikk
            
            
               Ez a határozat az építési munkáknál használt, a személyek magasból történő lezuhanásának megelőzésére vagy megállítására szolgáló kikötőeszközökre vonatkozik.
            
            
               2. cikk
            
            
               Az 1. cikkben említett kikötőeszközök alapvető jellemzőik tekintetében nyújtott teljesítménye állandóságát a mellékletben meghatározott rendszernek megfelelően kell értékelni és ellenőrizni.
            
            
               3. cikk
            
            
               Ez a határozat az Európai Unió Hivatalos Lapjában való kihirdetését követő huszadik napon lép hatályba.
            
         
         
            
               Kelt Brüsszelben, -án/-én. 2018.1.25.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 88., 2011.4.4., 5. o.
               
               
                  
                     (2)
                  
                        A Bíróság C-185/08. sz., Latchways ügyben 2010. október 21-én hozott ítélete, EBHT 2010., I-09983.
               
               
                  
                     (3)
                  
                        A Tanács 89/686/EGK irányelve (1989. december 21.) az egyéni védőeszközökre vonatkozó tagállami jogszabályok közelítéséről (HL L 399., 1989.12.30., 18. o.).
               
               
                  
                     (4)
                  
                        A Tanács 89/106/EGK irányelve (1988. december 21.) az építési termékekre vonatkozó tagállami törvényi, rendeleti és közigazgatási rendelkezések közelítéséről (HL L 40., 1989.2.11., 12. o.).
               
               
                  
                     (5)
                  
                        A C-185/08. sz. ügyben hozott ítélet 42. pontja.
               
               
                  
                     (6)
                  
                        Uo., 50. pont.
               
               
                  
                     (7)
                  
                        Uo., 53., 55. és 56. pont.
               
               
                  
                     (8)
                  
                        Lásd a 89/106/EGK irányelv 1. cikkének (2) bekezdését és a 305/2011/EU rendelet 2. cikkének (1) bekezdését.
               
               
                  
                     (9)
                  
                        A Bizottság (EU) 2015/2181 végrehajtási határozata (2015. november 24.) a „Személy lezuhanását megelőző eszközök – Kikötőeszközök” EN 795:2012 szabvány hivatkozásának az 1025/2012/EU európai parlamenti és tanácsi rendelet alapján, az Európai Unió Hivatalos Lapjában korlátozással ellátott közzétételéről (HL L 309., 2015.11.26., 10. o.)
               
               
                  
                     (10)
                  
                        Az Európai Parlament és a Tanács (EU) 2016/425 rendelete (2016. március 9.) az egyéni védőeszközökről és a 89/686/EGK tanácsi irányelv hatályon kívül helyezéséről (HL L 81., 2016.3.31., 51. o.).
               
               
                  
                     (11)
                  
                        Az Európai Parlament és a Tanács 768/2008/EK határozata (2008. július 9.) a termékek forgalomba hozatalának közös keretrendszeréről, valamint a 93/465/EGK tanácsi határozat hatályon kívül helyezéséről (HL L 2018., 2008.8.13., 82. o.).
               
               
                  
                     (12)
                  
                        Kódszám a bizottsági szakértői csoportok és más hasonló testületek nyilvántartásában: E01329.
               
               
                  
                     (13)
                  
                        HL L 88., 2011.4.4., 5. o.
               
            
      
    ---documentbreak--- 
      
         
         
            
               MELLÉKLET
            
            
               A TELJESÍTMÉNY ÁLLANDÓSÁGÁNAK ÉRTÉKELÉSÉRE ÉS ELLENŐRZÉSÉRE SZOLGÁLÓ RENDSZER
            
            
            
                     
                        Termékek és tervezett felhasználás
                     
                  
                  
                     
                        Alapvető jellemzők
                     
                  
                  
                     
                        Alkalmazandó rendszer 
                     
                  
               
                     
                        Az építési munkáknál használt, a személyek magasból történő lezuhanásának megelőzésére vagy megállítására szolgáló kikötőeszközök
                     
                  
                  
                     
                        Minden lényeges jellemző tekintetében
                     
                  
                  
                     
                        1+